**Предварителна оценка на въздействието на проект на**

**Правилник за устройство и дейността на ОП “ЗЕЛЕНИ СИСТЕМИ”**

|  |  |
| --- | --- |
| Елементи на оценката | Аргументация |
| Основания за  иницииране  на промени | Предложеният Правилник за устройството и дейността на ОП “ЗЕЛЕНИ СИСТЕМИ”е съобразен с ролята на Община Пловдив за провеждане на цялостна политика за екологичното развитие на градската среда, която да осигурява здравословна и благоприятна среда за населението, посредством повишаване чистота на въздуха и градската среда, запазване и увеличаване на зелените пояси, парковете и градините и на биоразнообразието в тях.  Сливането на съществуващите Общински предприятия в едно ще оптимизира администрирането, структурата и ще повиши гъвкавостта при изпълнението на многобройните задачи за гарантиране на екологичното развитие и здравословната среда за живот в общината. |
| Заинтересовани  групи | Развитието на зелената система и поддържането местата за отдих ще гарантира увеличаване дела на зелените площи и подобряване на парковата среда. Това от своя страна ще доведе до екологичното развитие на градската среда, подобряване на качеството на атмосферния въздух и от тук до положителното въздействие върху заинтересованите групи - жителите и гостите на град Пловдив. |
| Анализ на разходи и  ползи | За прилагане на Правилник за устройството и дейността на ОП “ЗЕЛЕНИ СИСТЕМИ”, предвид гореописаното е необходимо разходването на бюджетни средства, тъй като ще бъде създадено ново общинско предприятие с нова структура. Персоналът представляващ съвкупност от администрация - работници и служители от сливащите се предприятия ще бъде преструктуриран. Оптимизирането на персонала ще даде възможност за закупуване на оборудване - машини и съоръжения за машинно почистване територията на община Пловдив. Същевременно новото общинско предприятие ще увеличи възможностите си за предоставяне на услуги, които ще генерират допълнителни приходи. |
| Административна тежест и структурни промени | Сливането на съществуващите Общински предприятия в едно ще оптимизира администрирането, структурата и ще повиши гъвкавостта при изпълнението на многобройните задачи, като ще намали административната тежест. |
| Въздействие върху нормативната  уредба | С предлагания за приемане подзаконов нормативен акт се отменят сега действащите Правилници за устройството и дейността на ОП „Чистота“, ОП „Градини и паркове“ и ОП „Дезинфекционна станция“. |